NORAKSTS

|  |  |
| --- | --- |
| 27.04.2023. | Nr.4/9 |

**grozījumS līgumā “par apbūves tiesības piešķiršanu zemesgabalam VISKAĻU IELĀ 91B, JELGAVĀ”**

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – nav**, **ATTURAS – 4** (A.Pagors, G.Kurlovičs, A.Rublis, A.Tomašūns),

2020. gada 24. septembrī Jelgavas pilsētas dome pieņēma lēmumu Nr.16/19 “Zemesgabala Viskaļu ielā 91B, Jelgavā, apbūves tiesības izsole” par zemesgabala Viskaļu ielā 91B, Jelgavā (kadastra numurs 0900 029 0731) 15486 m2 platībā (turpmāk - Zemesgabals) apbūves tiesības mutisku izsoli ražošanas objekta (turpmāk - Objekts) būvniecībai ar nosacījumu, ka Objekta būvniecība jāuzsāk 12 mēnešu laikā no apbūves tiesības līguma noslēgšanas brīža un jānodod ekspluatācijā 24 mēnešu laikā no apbūves tiesības līguma noslēgšanas brīža.

2020. gada 17. decembrī Jelgavas pilsētas dome ar lēmumu Nr.19/17 “Zemesgabala Viskaļu ielā 91B, Jelgavā, apbūves tiesības izsoles rezultātu apstiprināšana” apstiprināja Zemesgabala apbūves tiesības izsoles rezultātus, atzīstot par izsoles uzvarētāju vienīgo izsoles dalībnieku - SIA “Green Energy Systems” (reģ. Nr.40103519975, juridiskā adrese: Biķernieku iela 18, Rīga). 2020. gada 21. decembrī starp Jelgavas pilsētas domi un SIA “Green Energy Systems” tika noslēgts līgums “Par apbūves tiesības piešķiršanu Zemesgabalam Viskaļu ielā 91B, Jelgavā”

Jelgavas valstspilsētas pašvaldības administrācijas Būvvalde 2021. gada 23. decembrī akceptējusi SIA “Green Energy Systems” elektropieslēguma būvniecības ieceri Viskaļu ielā 91B, Jelgavā .

2023. gada 6. martā saņemts SIA “Green Energy Systems” iesniegums, kurā SIA “Green Energy Systems” informē, ka ir paveikti zemesgabala attīrīšanas darbi un lūdz pagarināt Objekta ekspluatācijā nodošanas termiņu par 24 mēnešiem. Savu lūgumu SIA “Green Energy Systems” pamato ar Covid-19 pandēmijas izraisīto krīzes situāciju, kā arī ar straujo būvizstrādājumu cenu kāpumu, kas izraisīts ar Krievijas kara darbību Ukrainā un Eiropas Savienības ieviestajām sankcijām pret Krieviju, kuru rezultātā visā Eiropā ir ietekmēta izejvielu un būvmateriālu piegāde un to pieejamība. Minētie apstākļi ir ieviesuši neparedzētas izmaiņas Objekta būvniecības projektā un ir ietekmējuši Objekta būvniecības uzsākšanas un ekspluatācijā nodošanas termiņu.

Saskaņā ar Pašvaldību likuma 73.pantu, 2020. gada 21. decembrī starp Jelgavas pilsētas domi un SIA “Green Energy Systems” noslēgtā līguma “Par apbūves tiesības piešķiršanu zemesgabalam Viskaļu ielā 91B, Jelgavā” 6.1.apakšpunktu un SIA “Green Energy Systems” 2023. gada 6. marta iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Izdarīt 2020. gada 21. decembrī starp Jelgavas pilsētas domi un SIA “Green Energy Systems” noslēgtajā līgumā “Par apbūves tiesības piešķiršanu zemesgabalam Viskaļu ielā 91B, Jelgavā” (turpmāk – Līgums) šādu grozījumu: Līguma 4.1.8.apakšpunktā skaitli “24” aizstāt ar skaitli “48”.
2. Pilnvarot Jelgavas valstspilsētas pašvaldības iestādi “Centrālā pārvalde” slēgt vienošanos par 1.punktā minēto grozījumu.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. aprīlī